ai4bharat/Pralekha huggingface dataset:
నైపుణ్యాభివృద్ధి మంత్రిత్వ శాఖ
వామపక్ష తీవ్రవాద ప్రభావిత జిల్లాలలో నైపుణ్యాభివృద్ధి పథకం 48 తీవ్రవాద ప్రభావిత జిల్లాలలో 48 ఐటిఐల ఏర్పాటుకు మద్దతు.
స్కిల్ ఇండియా మిషన్ కింద, కేంద్ర నైపుణ్యాభివృద్ధి, ఆంత్రప్రెన్యుయర్షిప్  మంత్రిత్వశాఖ , నైపుణ్యాలు కలగచేయడం, పునర్ నైపుణ్యాల కల్పన, నైపుణ్యాల స్థాయి పెంపు వంటి వాటికి
దేశవ్యాప్తంగా గల వివిధ నైపుణ్యాభివృద్ధి కేంద్రాలు, సంస్థలద్వారా వివిధ పథకాలను అమలు చేస్తోంది. గ్రామీణ ప్రాంతాలలో కూడా వీటిని అమలు చేస్తారు. ఉదాహరణకు
ప్రధానమంత్రి కౌశల్ వికాస్ యోజన , జన శిక్షణ్ సంస్థాన్ , నేషనల్ అప్రెంటిస్ షిప్ ప్రోత్సాహక పథకం , క్రాప్ట్మెన్ శిక్షణపథకం  వంటి వాటిని, వివిధ పారిశ్రామిక శిక్షణ సంస్థల ద్వారా కల్పించనున్నారు.
ఇందుకు సంబంధించిన వివరాలు కింది విధంగా ఉన్నాయి.
ప్రధానమంత్రి కౌశల్ వికాస్ యోజన : ప్రధానమంత్రి కౌశల్ వికస్ యోజన అనేది డిమాండ్ ఆధారిత నైపుణ్యాభివృద్ధి శిక్షణను అందించే స్వల్పకాలిక శిక్షణ , గుర్తింపు కార్యక్రమం.
దీని ద్వారా వివిధ రాష్ట్రాలు, కేంద్రపాలిత ప్రాంతాల యువత నైపుణ్యాలు అలవరచుకోవడానికి వీలుకలుగుతుంది..
జన శిక్షణ సంస్థాన్  పథకం : జెఎస్ఎస్ పథకం ప్రధాన లక్ష్యం, నిరక్షరాస్యులకు వృత్తి శిక్షణను అందించడం, పాక్షిక అక్షరాస్యులకు, 8 వ తరగతి వరకు చదువు కలిగిన వారికి, 12 వ తరగతి లోపు మధ్యలోనే చదువు మానేసిన వారికి
15 నుంచి 45 సంవత్సరాల మధ్యవారికి ఈ పథకం కింద శిక్షణ ఇస్తారు. దివ్యాంగులకు ఇతర అర్హులైన వారికి వయసు విషయంలో మినహాయింపులు ఉన్నాయి. మహిళలు, ఎస్.సి,ఎస్.టి, ఒబిసి, మైనారిటీలకు ప్రాధాన్యత ఇస్తారు.
నేషనల్ అప్రెంటిసస్షిప్ ప్రమోషన్ పథకం : జాతీయ అప్రెంటిస్ షిప్ ప్రోత్సాహక పథకం,ఈ పథకం కింద అప్రెంటిస్షిప్ ఇచ్చే సంస్థలకు ప్రభుత్వం ఆర్ధిక సహాయం అందిస్తుంది. 1961నాటి అప్రెంటిస్షిప్ చట్టం కింద ఈ కార్యక్రమాన్ని అమలు చేసే సంస్థలకు ఇది వర్తిస్తుంది . మౌలిక శిక్షణ ఖర్చులు, ఉద్యోగానికి తగిన శిక్షణ, పనిప్రదేశంలో ,పరిశ్రమలో ప్రాక్టికల్ శిక్షణకు ఇది వీలు కల్పిస్తుంది.
క్రాఫ్ట్ మెన్ శిక్షణ కార్యక్రమం  : దేశవ్యాప్తంగా గల పారిశ్రామిక శిక్షణ సంస్థల ద్వారా ఈ పథకం కింద దీర్ఘకాలిక శిక్షణ అందిస్తారు. ఐటిఐలు వృత్తిపరమైన, నైపుణ్య శిక్షణను అందిస్తాయి. వివిధ పారిశ్రామిక సంస్థలకు నైపుణ్యం గల వారిని అందించేందుకు , యువతకు స్వయం ఉపాధి కల్పించేందుకు ఈ శిక్షణ ఇస్తారు.
ఎం.ఎస్.డి.ఇ కింద గల, నోయిడాలోని, నేషనల్ ఇన్స్టిట్యూట్ ఫర్ ఎంటర్ప్రెన్యుయర్షిప్, స్మాల్ బిజినెస్ డవలప్మెంట్ సంస్థ, గౌహతిలోని ఇండియన్ ఇన్స్టిట్యూట్ ఆఫ్ ఎంటర్ప్రెన్యుయర్షిప్ , సంస్థలు, తగిన శిక్షణ,కన్సల్టెన్సీ, పరిశోధనల ద్వారా, ఎంటర్ప్రెన్యుయర్షిప్ను ప్రోత్సహిస్తున్నాయి.
పైన పేర్కొన్న విధంగా, దేశ సరిహద్దు ప్రాంతాల తో సహా దేశంలోని వివిధ ప్రాంతాలలో నైపుణ్యాభివృద్ధి, ఎంటర్ప్రెన్యుయర్షిప్ ప్రోత్సాహక కార్యక్రమాలను ప్రభుత్వం అమలు చేస్తున్నది. దీనికితోడు, వామపక్ష తీవ్రవాద ప్రభావిత 48 జిల్లాలలో , 48 ఐటిఐల ఏర్పాటుకు నైపుణ్యాభివృద్ధి పథకం మద్దతు నిస్తుంది. ఇందులో ఛత్తీస్ఘడ్ లోని 9 జిల్లాలు, దంతెవాడ, బస్తర్, కంకెర్, సుర్గుజ, రాజ్ నందగావ్, బిజాపూర్, నారాయణపూర్, సుక్మ, కొడగావ్ లు ఉన్నాయి.
ఈ సమాచారాన్ని కేంద్ర నైపుణ్యాభివృద్ధి, ఎంటర్ప్రెన్యుయర్షిప్ శాఖ మంత్రి శ్రీ ధర్మేంద్ర ప్రధాన్ లోక్సభకు ఇచ్చిన లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
పూర్తి అయిన నీలాచల్ ఇస్పాత్ నిగమ్ లిమిటెడ్  వ్యూహాత్మక పెట్టుబడుల ఉపసంహరణ
ఎన్ఐఎన్ఎల్ను స్వాధీనం చేసుకున్న టాటా స్టీల్ లాంగ్ ప్రాడక్ట్స్ లిమిటెడ్
నీలాచల్ ఇస్పాత్ నిగమ్ లిమిటెడ్  అనేది ఎంఎంటిసి , ఎన్ ఎండిసి , బిహెచ్ ఇఎల్ , ఎంఇసిఒఎన్ , 2 ఒడిషా ప్రభుత్వ పిఎస్యులైన ఒఎంసి , ఐపిఐసిఒఎల్  అన్న నాలుగు సిపిఎస్ఇల జాయింట్ వెంచర్  కంపెనీ.
జాయింట్ వెంచర్ భాగస్వాముల కు చెందిన 93.71% షేర్లను  వ్యూహాత్మక కొనుగోలుదారు ఎం/ఎ స్ టాటా స్టీల్ లాంగ్ ప్రాడక్ట్స్ లిమిటెడ్కు బదిలీ చేయడంతో ఎంఎన్ఐఎన్ఎల్ వ్యూహాత్మక పెట్టుబడుల ఉపసంహరణ లావాదేవీ సోమవారం పూర్తి అయింది. వ్యూహాత్మక కొనుగోలుదారు చెల్లించిన వ్యాపార విలువ రూ. 12,100 కోట్లు. ఈ చెల్లింపును ఎస్పిఎ ప్రకారం ఉద్యోగులకు , నిర్వహణ రుణదాతలు, సెక్యూర్డ్ ఫైనాన్షియల్ క్రెడిటార్స్ , విక్రేతల బకాయల చెల్లింపుకు, ఎస్పిఎ ప్రకారం వాటాదారులు అమ్ముతున్న ఈక్విటీకి చెల్లిస్తారు.
అత్యధిక దరకు వేలంపాడిన ఎం/ ఎస్ టాటా స్టీల్ లాంగ్ ప్రాడక్ట్స్ లిమిటెడ్ 31 జనవరి 2022న ఆమోదం పొందిన తర్వాత 2 ఫిబ్రవరి 2022న వేలంలో విజయం సాధించిన ఈ సంస్థకు లెటర్ ఆఫ్ అవార్డును జారీ చేయడం జరిగింది. వాటాల కొనుగోలు ఒప్పందం పై 10 మార్చి 2022న సంతకాలు చేశారు. ఆ తర్వాత వ్యూహాత్మక భాగస్వామి ఎన్ఐఎన్ఎల్, ఆరుగురు వాటాల అమ్మకందార్లు ఎస్పిఎలో నిర్వచించిన నిర్వహణ రుణదాతల బకాయిలు, ఉద్యోగుల బకాయిలు, వక్రేతల నిర్వహణ బకాయిలు, సెల్లర్స్ ఫైనాన్షియల్ బకాయిల ధృవీకరణ సహా అన్ని షరుతలను నెరవేర్చే దిశగా పని చేశారు. అప్పటి నుంచి ఈ షరుతులు పరస్పరం సంతృప్తి కలిగించే స్థాయిలో నెరవేరాయి.
భారత ప్రభుత్వ ప్రధాన శాస్త్రీయ సలహాదారు కార్యాలయం
కేంద్ర బడ్జెట్- 2022లో సైన్స్ అండ్ టెక్నాలజీ
- బడ్జెట్ అమలు దశలను చర్చించడానికి పరిశ్రమలు, విద్యా సంస్థలు, భారత ప్రభుత్వంలోని 16 మంత్రిత్వ శాఖలు/ విభాగాలను ఒక చోట చేర్చుతుంది
-ప్లీనరీ సమావేశంలో ప్రసంగించనున్న ప్రధాన మంత్రి మోడీ
కేంద్ర బడ్జెట్ 2022 కింద ఆర్థిక మంత్రి చేసిన ప్రకటనలను సమర్థవంతంగా అమలు చేయడానికి భారత ప్రభుత్వం వివిధ రంగాలలో వరుసగా వెబ్నార్ల శ్రేణిని నిర్వహిస్తోంది. వెబ్నార్ సిరీస్ ప్రభుత్వ మరియు ప్రైవేట్ రంగాలు, విద్యాసంస్థలు మరియు పరిశ్రమల నుండి నిపుణులను ఒకే వేదిక పైకి తీసుకువస్తోంది. భారత ప్రభుత్వంలోని అనేక శాస్త్రీయ మంత్రిత్వ శాఖలు, వివిధ విభాగాలతో పాటు ప్రిన్సిపల్ సైంటిఫిక్ అడ్వైజర్  కార్యాలయం మార్చి 2, 2022న “టెక్నాలజీ-ఎనేబుల్డ్ డెవలప్మెంట్” అనే పేరుతో వెబ్నార్ను నిర్వహిస్తుంది. ప్లీనరీ సెషన్లో గౌరవ ప్రధాన మంత్రి ప్రసంగించనున్నారు. ప్రధాని ప్రసంగంతో వెబ్నార్ ప్రారంభమవుతుంది. వెబ్నార్ యొక్క రెండవ భాగంలో టెలికమ్యూనికేషన్స్ విభాగం , డిపార్ట్మెంట్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ , డిపార్ట్మెంట్ ఆఫ్ సైన్స్ అండ్ టెక్నాలజీ  మరియు మినిస్ట్రీ ఆఫ్ ఎలక్ట్రానిక్స్ అండ్ ఇన్ఫర్మేషన్ టెక్నాలజీ  నేతృత్వంలో నాలుగు థీమాటిక్ బ్రేక్అవే సెషన్లు ఉంటాయి. ఆయా సెషన్లలో భారత ప్రభుత్వంలోని వివిధ మంత్రిత్వ శాఖలు, విభాగాలు, వివిధ విద్యాసంస్థలు మరియు పరిశ్రమల నుండి పాల్గొనేవారు ఉంటారు. సెషన్లు కింది అంశాలపై దృష్టి సారిస్తాయి:
ప్రముఖ సాంకేతిక రంగాలలో ఎస్&టీ కార్యక్రమాలు
ఉద్యోగ సృష్టి/ ఉపాధిని పెంచే అవకాశాలు
సాంకేతిక స్వావలంబన
అమృత్ కాల్ - ఇండియా @2047 యొక్క విజన్ని సాధించడానికి ప్రణాళిక రూపకల్పన సమ్మతి భారాన్ని తగ్గించేటప్పుడు సూచించిన చర్య
వెబ్నార్ యొక్క మూడవ భాగంలో పైన పేర్కొన్న శాఖల కార్యదర్శులు, మంత్రులు విడిపోయి సెషన్ల నుండి యాక్షన్ పాయింట్లను చర్చిస్తారు మరియు అమలు దిశగా ముందుకు వెళ్లే మార్గాన్ని సూచిస్తారు.
ఈవెంట్ వివరాలను https://events.negd.in/ లింక్ ద్వారా వీక్షించవచ్చు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఇండియన్ ఇన్స్టిట్యూట్ అఫ్ పబ్లిక్ అడ్మిస్ట్రేషన్  ఎగ్జిక్యూటివ్ కౌన్సిల్ 317 వ సమావేశం కేంద్ర అధ్యక్షత వహించిన ఈశాన్య ప్రాంతాల అభివృద్ధి శాఖ మంత్రి శ్రీ జితేంద్ర సింగ్
ఇండియన్ ఇన్స్టిట్యూట్ అఫ్ పబ్లిక్ అడ్మిస్ట్రేషన్  ఎగ్జిక్యూటివ్ కౌన్సిల్ 317 వ సమావేశం ఈ రోజు జరిగింది. సంస్థ చైర్మన్ హోదాలో కేంద్ర ఈశాన్య ప్రాంతాల అభివృద్ధి శాఖ మంత్రి శ్రీ జితేంద్ర సింగ్ ఈ సమావేశానికి అధ్యక్షత వహించారు. IIPA చైర్మన్ గా ఇంతకాలం 1949 బ్యాచ్ కి చెందిన టి ఎన్ చతుర్వేది వ్యవహరించారు. 2004లో భారత కంట్రోలర్ అండ్ ఆడిటర్ జనరల్ గా, గవర్నర్ గా పనిచేసిన చతుర్వేది IIPA చైర్మన్ భాధ్యతలను చేపట్టారు. 2020 జనవరిలో మరణించే వరకు ఆయన ఈ పదవిలో కొనసాగారు.
ఈ రోజు భారత ప్రభుత్వ మాజీ కార్యదర్శి IIPA డైరెక్టర్ హోదాలో శ్రీ ఎస్ ఎన్ త్రిపాఠి సమావేశాన్ని నిర్వహించారు. ప్రభుత్వం త్రిపాఠిని IIPA చీఫ్ ఎగ్జిక్యూటివ్ ఆఫీసర్ గా నియమించింది.
సమావేశానికి నీతి ఆయోగ్ సి ఇ ఓ అమితాబ్ కాంత్ , ఛతీస్ ఘర్ మాజీ గవర్నర్ శేఖర్ దత్, పంజాబ్ విశ్వవిద్యాలయం వైస్ ఛాన్సలర్ ప్రొఫెసర్ రాజ్ కుమార్, త్రిపుర విశ్వవిద్యాలయం వైస్ ఛాన్సలర్ జి బి ప్రసాద్, IIPA కేరళ ప్రాంతీయ శాఖ కార్యదర్శి డాక్టర్ జి. కురూప్ మహారాష్ట్ర ప్రాంతీయ కార్యదర్శి విజయ్ సత్ బీర్ సింగ్,ఒడిశా ప్రాంతీయ అధ్యక్షుడు ఎస్ సి మిశ్రా ,IIPA ప్రొఫెసర్ కే కే పాండే, కేంద్ర సిబ్బంది మరియు శిక్షణా వ్యవహారాల శాఖ అదనపు కార్యదర్శి రష్మీ చౌదరి , ఖర్చుల శాఖ సహాయ కార్యదర్శి పద్మనాభం, IIPA రిజిస్ట్రార్ అమితాబ్ రంజన్ హాజరయ్యారు.
IIPAలో జీవితకాల సభ్యులుగా ఎవరైనా చేరడానికి అవకాశం కల్పిస్తూ నిబంధనలను మారుస్తున్నట్టు డాక్టర్ జితేంద్ర సింగ్ చైర్మన్ హోదాలో కీలక నిర్ణయాన్ని ప్రకటించారు. ఈ అవకాశాన్ని వినియోగించుకొని సర్వీసు లో ఉన్న అధికారులు IIPA సభ్యత్వాన్ని తీసుకోవాలని ఆయన కోరారు. 2021 జనవరి నుంచి ఈ సౌకర్యం అందుబాటులోకి వస్తుందని, IIPA సభ్యత్వాన్ని తీసుకోడానికి ప్రభుత్వ నిబంధనలు అడ్డు రావని ఆయన వివరించారు.
IIPA పనితీరు, అమలు చేస్తున్న కార్యక్రమాలపై మంత్రి సంతృప్తి వ్యక్తం చేశారు. కరోనా సమయంలో సంస్థ డిజిటల్ తరగతులను నిర్వహించి విద్యా కార్యక్రమాలకు అంతరాయం లేకుండా చేసిందని మంత్రి అన్నారు. కరోనా సమయంలో సంస్థ ప్రభుత్వ అధికారుల కోసం ఆన్ లైన్ లో 14 కార్యక్రమాలను నిర్వహించడమే కాకుండా 62 పరిశోధనా కార్యక్రమాలను పూర్తి చేస్తుందని తెలిపారు.
ఈ కార్యక్రమాలను స్ఫూర్తిగా తీసుకుని వివిధ రాష్ట్రాల శాఖలు, చాఫ్టర్లు వర్చ్యువల్ పద్దతిలో కార్యక్రమాలను నిర్వహిస్తాయన్న ఆశాభావాన్ని ఆయన వ్యక్తం చేశారు. కార్యక్రమాలను మరింత సమర్ధంగా అమలు చేయడానికి మరిన్ని విశ్వవిద్యాలయాలు , విద్యా సంస్థలతో కలసి పని చేయాలని ఆయన సూచించారు.
నీతి ఆయోగ్
వెదురు అభివృద్ధిపై నీతి ఆయోగ్ నిర్వహించనున్న జాతీయ వర్క్ షాప్
నీతి ఆయోగ్ రేపు డిసెంబర్ 30న వెదురు అభివృద్ధిపై జాతీయ స్థాయి గోష్టి నిర్వహిస్తోంది.
నీతి ఆయోగ్ వైస్ చైర్మన్ డాక్టర్ రాజీవ్ కుమార్, శాస్త్ర సాంకేతికత, భూగర్భ శాస్త్ర మంత్రిత్వ శాఖ సహాయ మంత్రి  డాక్టర్ జితేంద్ర కుమార్, నీతి ఆయోగ్ సభ్యులు డాక్టర్ వీకే సారస్వత్ , ముఖ్య కార్యనిర్వహణాధికారి అమితాబ్ కాంత్ ఈ గోష్టి ప్రారంభిస్తారు.
వెదురు అభివృద్ధిలో అవకాశాలు సవాళ్లను అర్థం చేసుకోవడానికి, వెదురు రంగంలోని మొత్తం విలువ-గొలుసులో అనుసంధానాలను అన్వేషించడానికి తదనుగుణంగా ఈ రంగానికి వ్యూహాలు దిశానిర్దేశం చేయడానికి భారతదేశం విదేశాల నుంచి అనేక మంది భాగస్వాములు ఈ గోష్టికి హాజరవుతారు.
వర్క్ షాప్లో నాలుగు సాంకేతిక సమావేశాలు ఉంటాయి. మొదట ‘వెదురు ఉత్పత్తి, విలువ జోడింపు, అంతర్జాతీయ అనుభవం’, రెండవది ‘వివిధ రంగాల్లో ప్రభుత్వ విధానాలు, కార్యక్రమాలు, అవకాశాలు’, మూడవది ‘వెదురులో సర్క్యులర్ ఎకానమీ’, చివరి సెషన్ ‘జాతీయ ,అంతర్జాతీయ ఉత్తమ పద్ధతులు’.
వెదురు వినియోగం వాణిజ్యీకరణను పెంచడానికి, నీతి ఆయోగ్ భారతీయ వెదురు పరిశ్రమ యొక్క సమగ్ర అభివృద్ధికి ఆచరణాత్మక విధానాలు/సాంకేతికతలను రూపొందించే ప్రక్రియలో ఉంది. దీని ప్రకారం ‘వెదురు డెవలప్మెంట్ మిషన్ డాక్యుమెంట్’ అనే టెక్నో-కమర్షియల్ నివేదికను సిద్ధం చేస్తోంది. భారతదేశంలో సాగు, ఉత్పత్తి, ప్రక్రియ నుండి ప్రామాణీకరణ వినియోగం వరకు పూర్తి వెదురు విలువ-గొలుసును విశ్లేషించాలని నివేదిక యోచిస్తోంది.
వెదురు రంగం సామర్థ్యాన్ని ఉపయోగించుకోవడానికి దేశీయ పరివర్తన సంస్థ NITI-ప్రయత్నాలు గ్రామీణ ఆర్థిక వ్యవస్థలో మరింత ఉపాధిని సృష్టించడం, రైతుల ఆదాయాన్ని రెట్టింపు చేయడం, విలువ జోడింపు మెరుగుపరచడం, ఎగుమతులకు పూరకంగా వెదురు ఉత్పత్తులను వైవిధ్య పరచడం వంటి వాటిపై ప్రధానంగా దృష్టి సారించాయి.
వర్క్ షాప్ డిసెంబరు 30, 10 గంటల నుంచి కింది లింక్ ద్వారా ప్రసారమవుతుంది.
https://youtu.be/K_MdYr_RcDs
ఆరోగ్య, కుటుంబ సంక్షేమ మంత్రిత్వ శాఖ
ల్యాబ్ మౌలిక సౌకర్యాలు వేగవంతంగా పెరగడంతో 'పరీక్షలు, శోధన, చికిత్స' వ్యూహం మరింత ముందుకు
ఇప్పటి వరకు 1.5 కోట్ల నమూనాలకు పరీక్షలు
ఇప్పటి వరకు పరీక్షించిన కోవిడ్ నమూనాలు 1.5 కోట్లు దాటింది . గత 24 గంటల్లోనే 3,52,801 నమూనాలను కోవిడ్ గుర్తింపు కోసం పరీక్షించారు. దీని ప్రకారం ప్రతి మిలియన్ మంది  లో 11,179.3 మందికి కరోనా పరీక్షలు జరుగుతున్నట్టు తేలింది. ఈ వ్యూహాన్ని అమలు చేయడం వల్ల పరీక్షల సంఖ్య క్రమంగా పెరుగుతూవస్తోంది.
క్రమంగా ల్యాబ్ ల సంఖ్య  పెరగడం, కేంద్ర రాష్ట్ర ప్రభుత్వాలు, కేంద్రపాలితప్రాంతాలు చేస్తున్న ప్రయత్నాల వల్ల పరీక్షల సంఖ్య గణనీయంగా పెరిగింది.
ఆర్టి-పిసిఆర్ ల్యాబ్లు ఐసిఎంఆర్ సూచించిన తాజా పరీక్షా వ్యూహానికి కీలకంగా పని చేసాయి. ప్రభుత్వ, ప్రైవేటు రంగాల్లోని ల్యాబ్ల సంఖ్య గతిశీలంగా వృద్ధిని సాధిస్తున్నాయి. ప్రభుత్వ రంగంలో 897 ల్యాబ్లు, ప్రైవేట్ రంగంలో 393 ల్యాబ్లు ఉన్నాయి. వివరాలు క్రింది విధంగా ఉన్నాయి:
• రియల్ టైమ్ ఆర్టి-పిసిఆర్ ఆధారిత పరీక్ష ప్రయోగశాలలు: 653 
• ట్రూనాట్ ఆధారిత పరీక్ష ప్రయోగశాలలు: 530 
• సీబీనాట్ ఆధారిత పరీక్షా ప్రయోగశాలలు: 107 
COVID-19 సంబంధిత సాంకేతిక సమస్యలు, మార్గదర్శకాలు & సలహాదారులపై అన్ని ప్రామాణికమైన మరియు నవీకరించబడిన సమాచారం కోసం దయచేసి క్రమం తప్పకుండా సందర్శించండి: https://www.mohfw.gov.in/ and @MoHFW_INDIA.
కోవిడ్ 19పై సాంకేతిక సమస్యలను technicalquery.covid19[at]gov[dot]in కి మెయిల్ చేయండి
ఇతర సమస్యలను ncov2019[at]gov[dot]in and @CovidIndiaSeva లో తెలియజేయండి.
హెల్ప్ లైన్ : +91-11-23978046 or 1075 .
https://www.mohfw.gov.in/pdf/coronvavirushelplinenumber.pdf .
ప్రధాన మంత్రి కార్యాలయం
ప్రగతి మాధ్యమం ద్వారా ప్రధాన మంత్రి ముఖాముఖి సంభాషణ
ప్రధాన మంత్రి శ్రీ నరేంద్ర మోదీ ఐసిటి ఆధారితమైన మల్టి- మోడల్ ప్లాట్ ఫారమ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్  మాధ్యమం ద్వారా ఈ రోజు న్యూ ఢిల్లీ లో జరిగిన 25 వ ముఖాముఖి సంభాషణ సమావేశానికి అధ్యక్షత వహించారు.
25 ‘ప్రగతి’ సమావేశాలలో మొత్తం 10 లక్షల కోట్ల రూపాయలకు పైగా పెట్టుబడులతో కూడిన 227 ప్రోజెక్టులపై సమీక్షను నిర్వహించడమైంది. పలు రంగాలలో ప్రజా ఫిర్యాదులను పరిష్కరిస్తున్న తీరును కూడా సమీక్షించడమైంది.
25 ‘ప్రగతి’ సమావేశాలు పూర్తి అయిన సందర్భంగా సంబంధిత వర్గాల వారిని ప్రధాన మంత్రి అభినందించారు. ‘ప్రగతి’ యంత్రాంగాన్ని ఏర్పాటు చేసిన ఫలితంగా కేంద్రానికి మరియు రాష్ట్రాలకు మధ్య సమన్వయం పెరిగిందని ఆయన అన్నారు. ‘ప్రగతి’ కార్యక్రమం మన సమాఖ్య వ్యవస్థకు ఒక గొప్ప సకారాత్మక శక్తి ని అందించినట్లు ఆయన చెప్పారు. ఈ మాధ్యమం పనులు నిలచిపోయిన ప్రోజెక్టు లతో పాటు సామాజిక రంగానికి చెందిన అనేక పథకాలను కూడా సమీక్షించి, ఆ పథకాలను ఉత్తమంగా తీర్చిదిద్దడంలో తోడ్పడినట్లు ఆయన పేర్కొన్నారు.
ఈ రోజు జరిగిన 25వ సమావేశంలో, మాజీ సైనికోద్యోగుల సంక్షేమానికి సంబంధించిన ఫిర్యాదులను స్వీకరించే మరియు ఆ ఫిర్యాదులను పరిష్కరించే దిశగా చోటుచేసుకొన్నటువంటి పురోగతిని ప్రధాన మంత్రి సమీక్షించారు. ఫిర్యాదులను పరిష్కరించే ప్రక్రియ లో వేగాన్ని పెంచడానికి ప్రాముఖ్యమివ్వాలని, తద్వారా మాజీ సైనికోద్యోగుల సమస్యలను వీలయినంత అతి తక్కువ సమయంలో సకారాత్మకంగా పరిష్కరించడం సాధ్యపడగలదని ఆయన స్పష్టం చేశారు.
రైల్వేలు, రహదారులు, పెట్రోలియమ్, విద్యుత్తు, బొగ్గు, పట్టణాభివృద్ధి, ఆరోగ్యం, ఇంకా కుటుంబ సంక్షేమ రంగాలలో 10 అవస్థాపన పథకాల తాలూకు పురోగతి ని ప్రధాన మంత్రి సమీక్షించారు. ఈ పథకాలు హిమాచల్ ప్రదేశ్, ఉత్తర్ ప్రదేశ్, ఒడిశా, ఆంధ్ర ప్రదేశ్, గుజరాత్, మహారాష్ట్ర, అసమ్, సిక్కిమ్, పశ్చిమ బెంగాల్, బిహార్, తమిళ నాడు, ఇంకా ఝార్ ఖండ్ లతో సహా అనేక రాష్ట్రాలలో విస్తరించి ఉన్నాయి.
ప్రధాన మంత్రి కృషి సించాయీ యోజన అమలు తీరు లో పురోగతి ని ప్రధాన మంత్రి సమీక్షించారు. అలాగే ఆయన షెడ్యూల్డు తెగల విద్యార్థులు ఉన్నత విద్య అభ్యసించడం కోసం ఉద్దేశించిన ప్రోగ్రామ్ ఫర్ నేశనల్ ఫెలో శిప్స్ అండ్ స్కాలర్ శిప్ స్ ను కూడా సమీక్షించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 202.46 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.17 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,02,46,52,325
|
|
అందుబాటులోని నిల్వలు
|
|
4,17,11,140
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 202.46 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 4.17 కోట్లకు పైగా  డోసులు అందుబాటులో ఉన్నాయి.
విద్యుత్తు మంత్రిత్వ శాఖ
4 వ జాతీయ జల పురస్కారాల ఉత్తమ పరిశ్రమ విభాగంలో ఎన్టీపీసీ బరౌనీకి మొదటి రాంక్
4 వ జాతీయ జల పురస్కారాల ఉత్తమ పరిశ్రమ విభాగంలో ఎన్టీపీసీ బరౌనీ మొదటి రాంక్ సంపాదించటం ద్వారా కీలకమైన మైలురాయిని సాధించింది. ఎన్టీపీసీ నీటివనరుల నిర్వహణలోనూ, నీటి సంరక్షణలోనూ అసాధారణ కృషి చేస్తున్నట్టు భారత ప్రభుత్వపు కేంద్ర జల శక్తి మంత్రిత్వశాఖ అభినందించింది.
ఎన్టీపీసీ అనుసరిస్తున్న సుస్థిర ఆచరణ విధానాలు, అంకిత భావం, పర్యావరణం పట్ల బాధ్యత ఈ పురస్కారం గెలుచుకోవటానికి ప్రధానంగా దోహదపడ్డాయి. జలవనరుల సంరక్షణకు, సమర్థంగా వాడుకోవటానికి ఎన్టీపీసీ అనేక సరికొత్త విధానాలను అమలు చేసింది. ఈ కృషి ఫలితంగా చెప్పుకోదగినంత నీరు ఆదా కావటమే కాకుండా పర్యావరణ నష్టాన్ని కూడా తగ్గించగలిగింది.
న్యూ ఢిల్లీలోని విజ్ఞాన భావన లో ఈరోజు 17 వ తేదీన జరిగిన కార్యక్రమంలో భారత్ ఉపరాష్ట్రపతి శ్రీ జగదీప్ ధన్ కర్ చేతుల మీదుగా ఈ పురస్కారాన్ని ఎన్టీపీసీ ఛైర్మన్, మేనేజింగ్ డైరెక్టర్ గురుదీప్ సింగ్, ఎన్టీపీసీ బరౌనీ ప్రాజెక్ట్ అధిపతి రాజీవ్ ఖన్నా కేంద్ర జలాశక్తి శాఖామంత్రి శ్రీ గజేంద్ర సింగ్ షెకావత్ సమక్షంలో అందుకున్నారు.
కేంద్ర జల శక్తి మంత్రిత్వ శాఖ నుంచి ఈ ప్రతిష్ఠాత్మకమైన గుర్తింపు పొందటం ఎన్టీపీసీ అనుసరించే సుస్థిర ఆచరణ విధానాలను మరింత బలోపేతం చేయటానికి ఉపయోగపడుతుంది. జలవనరులను మరింత సమర్థవంతంగా వినియోగించటాన్ని, సంరక్షించటాన్ని ప్రోత్సాహిస్తుంది. ఎన్టీపీసీ పర్యావరణ హితమైన ఆచరణ విధానాలను అమలు చేస్తూ దేశాభివృద్ధికి కృషి చేయటానికి అంకితమవుతుంది.
ప్రధాన మంత్రి కార్యాలయం
శ్రీ ఎస్.పి. బాలసుబ్రహ్మణ్యం కన్నుమూత పట్ల సంతాపం తెలిపిన ప్రధాన మంత్రి
శ్రీ ఎస్.పి. బాలసుబ్రహ్మణ్యం కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు.
“శ్రీ ఎస్.పి. బాలసుబ్రహ్మణ్యం మరణం ఎంతో దురదృష్టకరం; మన సాంస్కృతిక ప్రపంచం మరింత పేదదిగా మారిపోయింది. భారతదేశం అంతటా చిరపరిచితమైన ఆయన తన సుమధుర కంఠస్వరం తో, శ్రావ్య సంగీతం తో దశాబ్దాల తరబడి శ్రోతలను సమ్మోహితులను చేశారు. ఈ దుఃఖభరిత ఘడియలో ఆయన కుటుంబ సభ్యుల, ఆయన అభిమానులకు కలిగిన శోకంలో నేను సైతం పాలుపంచుకొంటున్నాను. ఓమ్ శాంతి” అని ఒక సందేశం లో ప్రధాన మంత్రి పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈలలో ఆలస్యమైన చెల్లింపులను పరిష్కరించడానికి పథకాలు
ఎంఎస్ఎంఈ రంగానికి చెల్లింపుల ఆలస్యం సమస్యను పరిష్కరించడానికి ప్రభుత్వం తీసుకున్న చర్యలు క్రింది విధంగా ఉన్నాయి: -
- మైక్రో, స్మాల్ అండ్ మీడియం ఎంటర్ప్రైజెస్ డెవలప్మెంట్  చట్టం, 2006లోని నిబంధనల ప్రకారం సూక్ష్మ మరియు చిన్న పరిశ్రమల  చెల్లింపుల ఆలస్యం కేసులను పరిష్కరించడానికి రాష్ట్రాలు/కేంద్రపాలిత ప్రాంతాల్లో మైక్రో & స్మాల్ ఎంటర్ప్రైజెస్ ఫెసిలిటేషన్ కౌన్సిల్లు  ఏర్పాటు చేయబడ్డాయి.
- ఫిర్యాదుల దాఖలు & వస్తువులు మరియు సేవల కొనుగోలుదారుల నుండి సూక్ష్మ & చిన్న పరిశ్రమలకు  బకాయిలను పర్యవేక్షించడం కోసం 30.10.2017న ఎంఎస్ఎంఈ మంత్రిత్వ శాఖ సమాధాన్ పోర్టల్ ను ప్రారంభించింది.
- ఆలస్యమైన చెల్లింపులకు సంబంధించిన కేసులను త్వరితగతిన పరిష్కరించేందుకు మరిన్ని సంఖ్యలో ఎంఎస్ఈఎఫ్సిలను ఏర్పాటు చేయాలని ఎంఎస్ఎంఈ మంత్రిత్వ శాఖ రాష్ట్రాలు/కేంద్రపాలిత ప్రాంతాలకు విజ్ఞప్తి చేసింది. ఢిల్లీ, జమ్మూ & కాశ్మీర్, కర్ణాటక, కేరళ, మహారాష్ట్ర, పంజాబ్, రాజస్థాన్, తమిళనాడు, తెలంగాణ,ఉత్తరప్రదేశ్ మరియు పశ్చిమ బెంగాల్ వంటి రాష్ట్రాల్లో ఒకటి కంటే ఎక్కువ ఎంఎస్ఈఎఫ్లను ఏర్పాటు చేయడంతో ఇప్పటివరకు 152 ఎంఎస్ఈఎఫ్లు ఏర్పాటు చేయబడ్డాయి.
- కేంద్ర మంత్రిత్వ శాఖలు/డిపార్ట్మెంట్/పబ్లిక్ సెక్టార్ ఎంటర్ప్రైజెస్ ద్వారా బకాయిలు మరియు నెలవారీ చెల్లింపులను ఎంఎస్ఎంఈలకు నివేదించడం కోసం ఎంఎస్ఎంఈ మంత్రిత్వ శాఖ 14.06.2020న ఆత్మనిర్భర్ భారత్ ప్రకటనల తర్వాత సమాధాన్ పోర్టల్లో ప్రత్యేక ఉప-పోర్టల్ను రూపొందించింది.
- సిపిఎస్ఈలు మరియు రూ.500 కోట్లు లేదా అంతకంటే ఎక్కువ టర్నోవర్ కలిగిన అన్ని కంపెనీలకు బహుళ ఫైనాన్షియర్ల ద్వారా ఎంఎస్ఎంఈల ట్రేడ్ రిసీవబుల్స్ తగ్గింపును సులభతరం చేయడానికి ఎలక్ట్రానిక్ ప్లాట్ఫారమ్ అయిన ట్రేడ్ రిసీవబుల్స్ డిస్కౌంట్ సిస్టమ్ లో పొందేందుకు భారత ప్రభుత్వం కూడా ఆదేశాలు జారీ చేసింది.
- మైక్రో & స్మాల్ ఎంటర్ప్రైజెస్ నుండి వస్తువులు లేదా సేవల సరఫరాను పొందే కంపెనీలు మరియు మైక్రో మరియు స్మాల్ ఎంటర్ప్రైజెస్కు చెల్లింపులు ఆమోదించబడిన తేదీ లేదా వస్తువులు లేదా సేవలను డీమ్డ్ యాక్సిక్షన్ తేదీ నుండి 45 రోజులకు మించిన కంపెనీలు, చెల్లింపుల ఆలస్యానికి గల కారణాలను పేర్కొంటూ కార్పొరేట్ వ్యవహారాల మంత్రిత్వ శాఖకు అర్ధ వార్షిక రిటర్న్ను సమర్పించాలి.
- బడ్జెట్ 2023 ప్రకటన: ఆదాయపు పన్ను చట్టంలోని సెక్షన్ 43బి కింద ఎంఎస్ఎంఈలకు చెల్లింపు చేసినప్పుడు మాత్రమే చెల్లింపులపై చేసే ఖర్చుపై మినహాయింపు అనుమతించబడుతుంది.
దేశంలో ఎంఎస్ఎంఈల సమగ్ర అభివృద్ధి మరియు ప్రమోషన్ కోసం వివిధ పథకాలు, కార్యక్రమాలు మరియు విధాన కార్యక్రమాల ద్వారా రాష్ట్ర/కేంద్రపాలితప్రభుత్వాల ప్రయత్నాలను కేంద్ర ప్రభుత్వం భర్తీ చేస్తుంది.
ఎంఎస్ఎంఈల మంత్రిత్వ శాఖ దేశవ్యాప్తంగా ఎంఎస్ఎంఈల రంగ ప్రమోషన్ మరియు అభివృద్ధి కోసం వివిధ పథకాలు/కార్యక్రమాలను అమలు చేస్తుంది. వీటిలో ప్రధానమంత్రి ఉపాధి కల్పన కార్యక్రమం , మైక్రో అండ్ స్మాల్ ఎంటర్ప్రైజెస్-క్లస్టర్ డెవలప్మెంట్ ప్రోగ్రామ్ , ఎంఎస్ఈల కోసం క్రెడిట్ గ్యారెంటీ స్కీమ్ వంటివి ఉన్నాయి. ఈసిఎస్జిఎస్పై స్టేట్ బ్యాంక్ ఆఫ్ ఇండియా చీఫ్ ఎకనామిక్ అడ్వైజర్ 23.01.2023న విడుదల చేసిన నివేదిక ప్రకారం ఈసిఎస్జిఎస్ పథకం  కారణంగా దాదాపు 14.60 లక్షల ఎంఎస్ఎంఈ ఖాతాలు సేవ్ అయ్యాయి. వీటిలో దాదాపు 98.30 % ఖాతాలు సూక్ష్మ మరియు చిన్న వర్గాలకు చెందినవి ఉన్నాయి.
సూక్ష్మ చిన్న మరియు మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభకు లిఖితపూర్వక సమాధానంలో ఈ సమాచారం అందించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
టీఐహెచ్ ప్రయత్నాలు గ్రామీణ ప్రజలకు కొత్త & అభివృద్ధి చెందుతున్న సాంకేతికతలను చేరవేస్తాయి
తక్కువ వనరులు గల గ్రామీణ, పట్టణ పాఠశాలల విద్యార్థులకు...తమకూ స్మార్ట్ బోర్డులు, వీడియోలూ వాడాలనే కలలు ఉంటాయి. కానీ తమిళనాడులోని తిరువళ్లూరు జిల్లాలోని మారుమూల ప్రాంతాల్లోని 450 పాఠశాలల విద్యార్థులకు అలాంటి కలలు నిజమయ్యాయి. వీళ్లు కొన్ని అత్యుత్తమ నాణ్యమైన డిజిటల్ వనరులను పొందుతున్నారు. తరగతి గది బోధనా అనుభవాన్ని మెరుగుపరచడానికి ఉత్తమ నాణ్యత డిజిటల్ వనరులను సులభంగా పొందడానికి ఆశా కనిని అనే అప్లికేషన్ సాయపడుతోంది. ఈ అప్లికేషన్ నెట్వర్క్ స్వతంత్రమైనది. చాలా ఆపరేటింగ్ సిస్టమ్లకు, పరికరాలకు సపోర్ట్ చేస్తుంది. ఏదైనా భాష పాఠ్యాంశాలతో పని చేసేలా మార్చవచ్చు.
ఐఐటీ మద్రాస్లోని నేషనల్ మిషన్ ఆన్ ఇంటర్ డిసిప్లినరీ సైబర్ ఫిజికల్ సిస్టమ్స్ కింద డిపార్ట్మెంట్ ఆఫ్ సైన్స్ అండ్ టెక్నాలజీ  సహకారంతో ప్రవర్తక్ పేరుతో ఒక టెక్నాలజీ ఇన్నోవేషన్ హబ్ను ఏర్పాటు చేశారు. నిరుపేదల విద్య కోసం పనిచేసే పబ్లిక్ ఛారిటబుల్ ట్రస్ట్ ఆశా చెన్నై, తిరువళ్లూరు జిల్లాలో పైలట్ కార్యక్రమాన్ని నిర్వహించడం ద్వారా అన్ని ప్రభుత్వ పాఠశాలలకు ఆశా కనిని వినియోగాన్ని వ్యాప్తి చేస్తున్నది. తమిళనాడుతోపాటు భారతదేశంలోని మిగిలిన అన్ని పాఠశాలలకు దీన్ని అందుబాటులో ఉంచాలని వారు లక్ష్యంగా పెట్టుకున్నారు.
తిరువళ్లూరు జిల్లాలోని సీతంజేరి కనకమ్మ చత్తిరంలో ప్రవర్తక్ ఆశా గ్రామీణ సాంకేతిక కేంద్రాలను  ప్రారంభించేందుకు రెండు సంస్థలు కలిసి వచ్చాయి. ఇవి మారుమూల ప్రభుత్వ పాఠశాలలకు కంప్యూటర్ సైన్స్ అక్షరాస్యతను తీసుకువెళ్లి గ్రామీణ ప్రాంతాల్లోని పాఠశాల విద్యార్థుల సామర్థ్యాన్ని వెలికితీసేలా చేస్తాయి. తమిళనాడు వ్యాప్తంగా రానున్న సంవత్సరాల్లో మొత్తం 25 ఆర్టీసీలను ఏర్పాటు చేయబోతున్నారు. పదకొండు ఇతర వ్యవస్థాపక స్టార్ట్-అప్ కంపెనీలతో పాటు, ప్రవర్తక్ మిషన్ ఐఎస్టీఏసీ.డీబీ - ఇండియన్ స్పేస్ టెక్నాలజీస్ అండ్ అప్లికేషన్స్ కన్సార్టియం డిజైన్ బ్యూరో కింద డీప్ టెక్ ఇంజనీరింగ్ డొమైన్లో ఒక కన్సార్టియంను ప్రారంభించింది. స్పేస్కి ఆన్-డిమాండ్ యాక్సెస్, వేగవంతమైన ప్రయోగ సామర్థ్యం, ఉపగ్రహాలు, సెన్సార్లు, 6జీ వంటి భవిష్యత్తు తరం కమ్యూనికేషన్, శాటిలైట్ డేటా దాని అప్లికేషన్లతో సహా అంతరిక్ష సాంకేతికతల కోసం ఎండ్-టు-ఎండ్ ఆత్మనిర్భర్ పర్యావరణ వ్యవస్థను నిర్మించడంపై ఇది దృష్టి పెడుతుంది.
అంతరిక్ష వాహనం  డిజైన్ తయారీ, బహుళ వేగవంతమైన రాకెట్ ప్రయోగ సామర్థ్యాలు, ఉపగ్రహ రూపకల్పన, తయారీ, అసెంబ్లీ తయారీ, సాఫ్ట్వేర్, హార్డ్వేర్ కమ్యూనికేషన్ భాగాలు, కమ్యూనికేషన్ సెక్యూరిటీ ఫిజికల్ సెక్యూరిటీ అలాగే గ్రౌండ్ స్టేషన్లు, డేటా ప్రాసెసింగ్, కమ్యూనికేషన్ జియోస్పేషియల్ అప్లికేషన్ సెక్టార్ల కోసం సమీకరణతోపాటుసైబర్ రూపంలో ఉపగ్రహాల భద్రతా వ్యవస్థలపై కన్సార్టియం పని చేస్తుంది. ఆర్ఏఎస్ఏ , బీఎన్వై మెల్లన్తో కలిసి ప్రవర్తక్ ప్రారంభించిన ప్రతిపాదిత టెక్నాలజీ రైతులకు గరిష్ట ప్రయోజనాలను సాధించడానికి వారి సాగు పంట ప్రక్రియను చురుకైన పద్ధతిలో పర్యవేక్షించడానికి చక్కగా మార్చడానికి సహాయపడుతుంది. వ్యవసాయానికి ముందు, సాగు, పంట, నిల్వ/షిప్మెంట్, మార్కెటింగ్ చెల్లింపుతో సహా మొత్తం పొలం నుండి వంటగదికి సంబంధించిన చక్రాన్ని స్టాక్ సమగ్రంగా పరిష్కరిస్తుంది.సోనీతో పాటుగా ఐఐటీఎం ప్రవర్తక్ టెక్నాలజీస్ ఫౌండేషన్, సోనీ స్ప్రీసెన్స్ బోర్డ్ను ఉపయోగించి, భారతదేశంలోని సామాజిక సంబంధిత సమస్యలకు పరిష్కారాలను కనుగొనడం కోసం భారతదేశ యువతను ప్రేరేపిస్తోంది. ఇందులో పాల్గొనేవారు బోర్డు ఫీచర్లను ఉపయోగించారు. వారి పరిష్కారం భావన రుజువును  నిర్మించారు. ఈ ఛాలెంజ్ ఇండియా అంతటా ఉంది. సమాజంలోని అనేక వర్గాలవారు పాల్గొన్నారు.
రైల్వే మంత్రిత్వ శాఖ
196 జతల "పండుగ ప్రత్యేక రైళ్ల"కు రైల్వే శాఖ ఆమోదం ఈనెల 20 నుంచి వచ్చేనెల 30 వరకు పండుగ ప్రత్యేక రైళ్ల సేవలు పండుగ ప్రత్యేక రైళ్ల ఛార్జీలు ప్రత్యేక రైళ్లకు వర్తింపు
వరుసగా వస్తున్న పండుగల రద్దీని దృష్టిలో ఉంచుకుని, 196 జతల  "పండుగ ప్రత్యేక రైళ్ల"ను నడిపేందుకు రైల్వే శాఖ ఆమోదం తెలిపింది. ఈనెల 20 నుంచి పండుగ ప్రత్యేక రైళ్ల సేవలు అందుబాటులోకి వస్తాయి. వచ్చేనెల 30 వరకు కొనసాగుతాయి. పండుగ ప్రత్యేక రైళ్ల ఛార్జీలు ప్రత్యేక రైళ్లకు వర్తిస్తాయి.
జోనల్ రైల్వేలు, వాటి పరిధిలోని పండుగ ప్రత్యేక రైళ్ల షెడ్యూల్ను ముందుగానే తెలియజేస్తాయి. క్రింది లింక్ ద్వారా రైళ్ల జాబితాను చూడవచ్చు.
196 జతల రైళ్ల వివరాల కోసం ఈ లింక్పై క్లిక్ చేయండి.
(Visitor Counter : 264